意甲前鋒成搶手貨 阿仙奴5年約斟舒克斯
2024年04月26日 17:05
東網電視
更多新聞短片
舒克斯今季喺意甲表現突出。(Getty Images)
博洛尼亞係今季意甲神奇球隊,目前排第4位有望來季出戰歐聯,陣中前鋒約舒亞舒克斯更成為搶手貨,據報呢位荷蘭新星受到米蘭雙雄同祖雲達斯垂青,英超勁旅阿仙奴更搶先開出5年合約,希望收購呢位可造之才。
《米蘭體育報》同《都靈體育報》報道,22歲嘅舒克斯受到熱烈挖角,其中AC米蘭同祖雲達斯早就表示興趣,近期國際米蘭同阿仙奴亦加入戰團,阿仙奴開出周薪10萬鎊(未計獎金)嘅5年合約,正同舒克斯嘅經理人接觸,預計球季完結就會正式出手。
舒克斯喺1月轉會窗曾被曼聯斟介,不過當時佢表示未係時候:「如果你問我想令博洛尼亞變得偉大,定係即刻去一間偉大球會,我會揀先令博洛尼亞變得偉大,之後自然會有大球會睇到。」意大利傳媒指舒克斯嘅轉會費,估計要6,000萬歐元。